title: Regulamentul de punere în aplicare (UE) 2018/991 al Comisiei din 12 iulie 2018 de autorizare a introducerii pe piață a hidrolizatului de lizozim din albuș de ou de găină ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE.)

text:
               13.7.2018

               RO

               Jurnalul Oficial al Uniunii Europene

               L 177/9

         REGULAMENTUL DE PUNERE ÎN APLICARE (UE) 2018/991 AL COMISIEI
   din 12 iulie 2018
   de autorizare a introducerii pe piață a hidrolizatului de lizozim din albuș de ou de găină ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
   întrucât:

               (1)

               Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

               (2)

               În temeiul articolului 8 din Regulamentul (UE) 2015/2283 a fost adoptat Regulamentul de punere în aplicare (UE) 2017/2470 al Comisiei (2), care stabilește o listă a Uniunii cu alimentele noi autorizate.

               (3)

               În temeiul articolului 12 din Regulamentul (UE) 2015/2283, Comisiei îi revine sarcina de a decide cu privire la autorizarea și la introducerea pe piața Uniunii a unui aliment nou, precum și la actualizarea listei Uniunii.

               (4)

               La 31 august 2016, societatea DSM Nutritional Products Ltd., Regatul Unit, a înaintat o cerere către autoritățile competente din Irlanda în vederea introducerii pe piața Uniunii a hidrolizatului de lizozim din albuș de ou de găină ca aliment nou în sensul articolului 1 alineatul (2) litera (e) din Regulamentul (CE) nr. 258/97 al Parlamentului European și al Consiliului (3). Prin cerere se solicită ca hidrolizatul de lizozim din albuș de ou de găină să fie utilizat în suplimentele alimentare și în alte categorii de alimente, în special în băuturile nealcoolice.

               (5)

               În temeiul articolului 35 alineatul (1) din Regulamentul (UE) 2015/2283, orice cerere de introducere a unui aliment nou pe piața Uniunii care este transmisă unui stat membru în conformitate cu articolul 4 din Regulamentul (CE) nr. 258/97 și în cazul căreia nu s-a luat decizia finală înainte de 1 ianuarie 2018 este tratată ca o cerere introdusă în temeiul Regulamentului (UE) 2015/2283.

               (6)

               Cererea de introducere pe piața Uniunii a hidrolizatului de lizozim din albuș de ou de găină ca aliment nou a fost transmisă unui stat membru în conformitate cu articolul 4 din Regulamentul (CE) nr. 258/97, ea îndeplinind și cerințele prevăzute în Regulamentul (UE) 2015/2283.

               (7)

               La 12 mai 2017, autoritatea competentă din Irlanda a emis raportul ei de evaluare inițială. În raportul respectiv ea a concluzionat că hidrolizatul de lizozim din albuș de ou de găină îndeplinește criteriile pentru a fi considerat un aliment nou, prevăzute la articolul 3 alineatul (1) din Regulamentul (CE) nr. 258/97.

               (8)

               La 31 mai 2017, Comisia a transmis raportul de evaluare inițială celorlalte state membre. Celelalte state membre au formulat obiecții justificate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97 cu privire la informațiile insuficiente referitoare la utilizările preconizate și la evaluarea expunerilor, la datele toxicologice, la specificațiile produsului și la procesul de producție.

               (9)

               Având în vedere obiecțiile formulate de către celelalte state membre, în special evaluarea insuficientă a expunerilor rezultate din aportul combinat potențial realizat din toate utilizările posibile propuse, solicitantul a modificat cererea în ceea ce privește categoriile de alimente limitând utilizarea alimentului nou doar la suplimentele alimentare. Modificările efectuate în ceea ce privește utilizările propuse ale alimentului nou și explicațiile suplimentare oferite de solicitant au temperat îngrijorările referitoare la respectarea articolului 7 din Regulamentul (UE) 2015/2283 într-un mod satisfăcător pentru statele membre și Comisie.

               (10)

               Respectivele explicații oferă suficiente motive pentru a stabili că hidrolizatul de lizozim din albuș de ou de găină, în cadrul utilizărilor și al nivelurilor de utilizare propuse atunci când este utilizat ca ingredient în suplimentele alimentare, este în conformitate cu articolul 12 alineatul (1) din Regulamentul (UE) 2015/2283.

               (11)

               Directiva 2002/46/CE a Parlamentului European și a Consiliului (4) stabilește cerințele pentru suplimentele alimentare. Utilizarea hidrolizatului de lizozim din albuș de ou de găină ar trebui autorizată fără a aduce atingere cerințelor din respectiva directivă.

               (12)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   (1)   Hidrolizatul de lizozim din albuș de ou de găină cu specificațiile din anexa la prezentul regulament se include în lista Uniunii cu alimente noi autorizate astfel cum este prevăzută la articolul 8 din Regulamentul (UE) 2015/2283.
   (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.
   (3)   Autorizația prevăzută la prezentul articol nu aduce atingere dispozițiilor Directivei 2002/46/CE.
   Articolul 2
   Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iulie 2018.

            Pentru Comisie

            Președintele

         Jean-Claude JUNCKER

      (1)  JO L 327, 11.12.2015, p. 1.

      (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

      (3)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

      (4)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

      ANEXĂ
      Anexa la Regulamentul de punere în aplicare (UE) 2017/2470 se modifică după cum urmează:

                  1.

                  Următoarea rubrică se inserează în tabelul 1 (Alimente noi autorizate) în ordine alfabetică:

                              „Aliment nou autorizat

                              Condițiile în care poate fi utilizat alimentul nou

                              Cerințe specifice suplimentare privind etichetarea

                              Alte cerințe

                                 Hidrolizat de lizozim din albuș de ou de găină

                                 Categorie specifică de alimente

                                 Niveluri maxime

                              Denumirea alimentului nou pe etichetarea suplimentelor alimentare care îl conțin este «Hidrolizat de lizozim din albuș de ou de găină».”

                              Suplimentele alimentare, astfel cum sunt definite în Directiva 2002/46/CE a Parlamentului European și a Consiliului (1), destinate populației adulte

                              1 000  mg/zi

                  2.

                  Următoarea rubrică se inserează în tabelul 2 (Specificații) în ordine alfabetică:

                              „Aliment nou autorizat

                              Specificație

                                 Hidrolizat de lizozim din albuș de ou de găină

                                 Descriere/definiție:

                              Hidrolizatul de lizozim din albuș de ou de găină este obținut din lizozimul din albuș de ou de găină printr-un proces enzimatic, utilizând subtilizină din Bacillus licheniformis.
                              Produsul este o pulbere albă spre galben deschis.

                                 Specificație:

                              Proteine (TN (*) × 5,30): 80-90 %
                              Triptofan: 5-7 %
                              Raportul triptofan/LNAA (**): 0,18-0,25
                              Gradul de hidroliză: 19-25 %
                              Umiditate: < 5 %
                              Cenușă: < 10 %
                              Sodiu: < 6 %

                                 Metale grele:

                              Arsen: < 1 ppm
                              Plumb: < 1 ppm
                              Cadmiu: < 0,5 ppm
                              Mercur: < 0,1 ppm

                                 Criterii microbiologice:

                              Număr total de bacterii aerobe: < 103 UFC/g
                              Număr combinat total de drojdii/mucegaiuri: < 102 UFC/g
                              Enterobacterii: < 10 UFC/g

                                 Salmonella spp.: Absente în 25 g

                                 Escherichia coli: Absente în 10 g

                                 Staphylococcus aureus: Absente în 10 g

                                 Pseudomonas aeruginosa: Absente în 10 g

                                          (*)

                                          TN: azot total

                                          (**)

                                          LNAA: aminoacizi cu dimensiuni mari, neutri”

         (1)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).


title: Regulamentul de punere în aplicare (UE) 2018/1003 al Comisiei din 16 iulie 2018 de modificare a Regulamentului de punere în aplicare (UE) 2017/1152 pentru clarificarea și simplificarea procedurii de corelare și pentru adaptarea acestuia la modificările aduse Regulamentului (UE) 2017/1151 (Text cu relevanță pentru SEE.)

text:
               17.7.2018

               RO

               Jurnalul Oficial al Uniunii Europene

               L 180/16

         REGULAMENTUL DE PUNERE ÎN APLICARE (UE) 2018/1003 AL COMISIEI
   din 16 iulie 2018
   de modificare a Regulamentului de punere în aplicare (UE) 2017/1152 pentru clarificarea și simplificarea procedurii de corelare și pentru adaptarea acestuia la modificările aduse Regulamentului (UE) 2017/1151
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (1), în special articolul 13 alineatul (6) al treilea paragraf,
   întrucât:

               (1)

               Pe baza experienței dobândite din punerea în aplicare a Regulamentului (UE) 2017/1151 al Comisiei (2) și a Regulamentului de punere în aplicare (UE) 2017/1152 al Comisiei (3), a devenit evident că anumite elemente din acest din urmă regulament ar trebui modificate.

               (2)

               Este necesară completarea actualelor metode pentru definirea punctelor finale ale liniei de interpolare utilizate pentru calculul valorii emisiilor de CO2 NEDC pentru un vehicul individual. Ar trebui definite aceste puncte finale, reprezentate de două vehicule de încercare, unul având valorile cele mai ridicate ale emisiilor de CO2 și celălalt valorile cele mai scăzute, astfel încât diferența dintre valorile ridicate și cele scăzute ale emisiilor celor două vehicule de încercare să fie mai mare sau egală cu 5 g CO2/km.

               (3)

               Pentru a evita situația în care valorile emisiilor de CO2 ale vehiculelor individuale sunt stabilite în funcție de linii de interpolare care nu prevăd diferența minimă, este oportun ca prezenta modificare să intre în vigoare fără întârziere.

               (4)

               În cazul în care, în scopul omologării de tip în temeiul Regulamentului (UE) 2017/1151, se utilizează familii de matrice de rezistențe la înaintarea pe drum, calculul valorii emisiilor de CO2 NEDC generate de un vehicul individual aparținând unei astfel de familii ar trebui să fie simplificat prin derivarea coeficienților de rezistență la înaintarea pe drum care trebuie utilizați pentru calculul valorii CO2 NEDC din coeficienții de rezistență la înaintarea pe drum a unui vehicul individual, astfel cum se stabilește în conformitate cu Regulamentul (UE) 2017/1151.

               (5)

               În ceea ce privește vehiculele incomplete din categoria N1, modificările anexei XII la Regulamentul (UE) 2017/1151 ar trebui luate în considerare pentru determinarea coeficienților de rezistență la înaintarea pe drum care urmează să fie utilizați ca dată de intrare pentru instrumentul de corelare.

               (6)

               Pentru a se asigura obținerea unor rezultate solide ale corelării, este oportun să se adauge numărul de cilindri ca dată de intrare care trebuie furnizată pentru instrumentul de corelare.

               (7)

               Ar trebui să se folosească această ocazie și pentru a corecta unele erori de redactare în text.

               (8)

               Măsurile prevăzute în prezentul regulament sunt conforme cu avizul Comitetului privind schimbările climatice,

         ADOPTĂ PREZENTUL REGULAMENT:
   Articolul 1
   Anexa I la Regulamentul de punere în aplicare (UE) 2017/1152 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iulie 2018.

            Pentru Comisie

            Președintele

         Jean-Claude JUNCKER

      (1)  JO L 145, 31.5.2011, p. 1.

      (2)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1).

      (3)  Regulamentul de punere în aplicare (UE) 2017/1152 al Comisiei din 2 iunie 2017 de stabilire a unei metodologii de determinare a parametrilor de corelare necesari pentru a reflecta schimbarea procedurii reglementare de testare pentru vehiculele utilitare ușoare și de modificare a Regulamentului de punere în aplicare (UE) nr. 293/2012 (JO L 175, 7.7.2017, p. 644).

      ANEXĂ
      Anexa I la Regulamentul de punere în aplicare (UE) 2017/1152 se modifică după cum urmează:

                  1.

                  Punctul 2.3.8.1 se înlocuiește cu următorul text:
                  „2.3.8.1.   Dacă rezistențele la înaintarea pe drum WLTP se determină în conformitate cu punctele 1-4 și 6 din subanexa 4 a anexei XXI la Regulamentul (UE) 2017/1151
                  Coeficienții de rezistență la înaintarea pe drum NEDC pentru vehiculele complete din categoria N1 se calculează în conformitate cu formulele de la punctul 2.3.8.1.1 (pentru vehiculul H) și cu formulele de la punctul 2.3.8.1.2 (pentru vehiculul L), precum și cu literele (a) și (b) de mai jos.
                  Dacă nu se specifică altfel, formulele se aplică atât în cazul simulărilor, cât și în cazul testelor fizice ale vehiculelor.
                  Autoritatea de omologare de tip sau, după caz, serviciul tehnic verifică dacă tunelul aerodinamic menționat la punctul 3.2.3.2.2.3 din subanexa 7 a anexei XXI la Regulamentul (UE) 2017/1151 are capacitatea de a determina cu precizie valorile Δ(Cd × Af). Dacă tunelul aerodinamic nu are capacitatea necesară, valoarea cea mai ridicată a rezistenței aerodinamice se aplică pentru toate vehiculele din cadrul familiei.

                              (a)

                              Coeficienții de rezistență la înaintarea pe drum WLTP și valorile masei de testare prevăzute în respectivele formule sunt cele care rezultă de la vehiculele H și L astfel cum sunt definite pentru familia de interpolare în conformitate cu Regulamentul (UE) 2017/1151.

                              (b)

                              Fără a aduce atingere literei (a), în cazul în care cererea de energie per ciclu a vehiculului H și/sau L WLTP, determinată în conformitate cu punctul 5 din subanexa 7 a anexei XXI la Regulamentul (UE) 2017/1151 nu conduce la cererea de energie per ciclu cea mai ridicată sau, respectiv, cea mai scăzută pentru vehiculul H și/sau L NEDC, coeficienții de rezistență la înaintarea pe drum NEDC se determină în conformitate cu oricare dintre următoarele:

                                          (i)

                                          pe baza vehiculului individual din familia de interpolare cu cea mai ridicată sau, respectiv, cea mai scăzută cerere de energie per ciclu NEDC;

                                          (ii)

                                          pe baza combinației dintre cea mai ridicată, respectiv, cea mai scăzută valoare a fiecărei caracteristici relevante a rezistenței la înaintare pe drum, adică rezistența aerodinamică, rezistența la rulare și masa, preluate de la orice vehicul individual din familia de interpolare.

                                    Alegerea procedurii prevăzute la punctul (i) sau (ii) este făcută de producător.

                        Litera (b) se aplică pentru noile omologări de tip privind emisiile acordate de la 1 ianuarie 2019, sau de la o dată anterioară, la cererea producătorului.”

                  2.

                  La punctul 2.3.8.1.1, se introduce următorul text ca prim paragraf:
                  „În cazul în care această metodă de calcul este utilizată pentru un vehicul individual în conformitate cu punctul 4.2.1.4.2, rezistențele la înaintarea pe drum și masa de testare WLTP corespunzătoare vehiculului individual NEDC se utilizează fără să se țină seama de efectul echipamentelor opționale.”

                  3.

                  La punctul 2.3.8.1.1 litera (c), ultimul paragraf se înlocuiește cu următorul text:
                  „Factorul F*2w,H este coeficientul de rezistență la înaintarea pe drum F2 determinat pentru testul WLTP al vehiculului H, care nu ține seama de efectul produs de echipamentele opționale.”

                  4.

                  La punctul 2.3.8.1.2 litera (c), ultimul paragraf se înlocuiește cu următorul text:
                  „Factorul F*2w,L este coeficientul de rezistență la înaintarea pe drum F2 determinat pentru testul WLTP al vehiculului L, care nu ține seama de efectul produs de echipamentele opționale.”

                  5.

                  La punctul 2.3.8.2.1, litera (b) se înlocuiește cu următorul text:
                  „(b)   coeficienții de rezistență la înaintare pe drum NEDC în cazul în care valorile NEDC nu sunt utilizate
                  În cazul vehiculelor proiectate pentru o masă maximă tehnic admisibilă a vehiculului încărcat mai mare sau egală cu 3 000 kg, coeficienții de rezistență la înaintare pe drum NEDC pot, la cererea producătorului, fi determinați în conformitate cu punctul 2.3.8.1.”

                  6.

                  Punctul 2.3.8.2.2 se înlocuiește cu următorul text:
                  „2.3.8.2.2.   Determinarea rezistenței la înaintarea pe drum pentru vehiculele incomplete din categoria N1 în conformitate cu punctul 2.2 din anexa XII la Regulamentul (UE) 2017/1151
                  În cazul unui vehicul incomplet din categoria N1, dacă rezistențele la înaintarea pe drum ale vehiculului reprezentativ au fost calculate în conformitate cu punctul 2.2 din anexa XII și cu punctul 5.1 din subanexa 4 a anexei XXI la Regulamentul (UE) 2017/1151, rezistența la înaintarea pe drum NEDC care trebuie utilizată ca dată de intrare pentru simulările efectuate cu instrumentul de corelare se determină după cum urmează:

                        unde:

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              sunt coeficienții de rezistență la înaintarea pe drum NEDC pentru vehiculul reprezentativ;

                                 T
                                 0

                                    n,R
                                 , T
                                 2

                                    n,R

                              sunt coeficienții NEDC ai standului cu rulouri pentru vehiculul reprezentativ, determinați în conformitate cu tabelul 3 din anexa 4a la Regulamentul nr. 83 al CEE-ONU;

                                 AW,L/H, BW,L/H, CW,L/H

                              sunt coeficienții standului cu rulouri pentru vehiculul utilizat în vederea pregătirii standului respectiv în conformitate cu punctele 7 și 8 din subanexa 4 a anexei XXI la Regulamentul (UE) 2017/1151.

                        În cazul unui test fizic al vehiculului, acesta se efectuează cu coeficienții NEDC ai standului cu rulouri pentru vehiculul R determinați în conformitate cu tabelul 3 din anexa 4a la Regulamentul nr. 83 al CEE-ONU.”

                  7.

                  Se adaugă următorul punct 2.3.8.3a:
                  „2.3.8.3a.   Extinderi ale omologărilor privind emisiile acordate în conformitate cu Regulamentul (UE) 2017/1151
                  În cazul în care o omologare privind emisiile în conformitate cu Regulamentul (UE) 2017/1151 se extinde ca urmare a adăugării de noi vehicule în cadrul familiei de interpolare CO2 cu emisii de CO2 NEDC mai mari decât cele ale vehiculului H sau mai mici decât cele ale vehiculului L, se aplică următoarele dispoziții în scopul corelării:

                              (a)

                              în cazul în care diferența dintre vehiculele H și L NEDC din familia de interpolare este mai mare sau egală cu 5 g CO2/km, linia de interpolare NEDC determinată pentru familia respectivă poate fi extinsă, cu condiția ca emisiile de CO2 NEDC determinate în conformitate cu punctul 3, pe baza datelor de intrare selectate dintre rezultatele testelor WLTP menționate la punctul 3.1.1 din anexa I la Regulamentul (UE) 2017/1151, să fie mai mici sau egale cu emisiile de CO2 determinate pe baza liniei de interpolare NEDC;

                              (b)

                              în cazul în care diferența dintre vehiculele H și L NEDC este mai mică de 5 g CO2/km, linia de interpolare nu poate fi extinsă.

                        În cazul (a), emisiile de CO2 de referință se determină fără selecția la care se face referire la punctele 3.1.1.2 și 3.2.6.
                  În cazul (b) sau în cazul în care emisiile de CO2 de referință menționate la litera (a) sunt mai mari decât linia de interpolare, vehiculele H și L NEDC se determină în conformitate cu punctele 2 și 3 din prezenta anexă.
                  Litera (a) se aplică pentru noile extinderi către noile tipuri acordate de la 1 ianuarie 2019, sau de la o dată anterioară, la cererea producătorului.”

                  8.

                  Tabelul 1 de la punctul 2.4 se modifică după cum urmează:

                              (a)

                              la intrarea 66, textul primei coloane se înlocuiește cu următorul text:
                              „Numărul de identificare al familiei de interpolare”;

                              (b)

                              se adaugă următoarea intrare 68:

                                          „68

                                          Număr de cilindri

                                          —

                                          Declarația producătorului

                                             Numărul (a se furniza cel târziu de la 1 ianuarie 2019)”

                  9.

                  La punctul 3.1.1.1 litera (c), punctul (i) se înlocuiește cu următorul text:

                              „(i)

                              numărul de identificare al familiei de interpolare;”.

                  10.

                  La punctul 3.1.4, primul paragraf se înlocuiește cu următorul text:
                  „În cazul vehiculelor incomplete din categoria N1, testul NEDC simulat al vehiculului reprezentativ (vehiculul RMSV) se efectuează utilizând instrumentul de corelare și datele de intrare relevante din matricea menționată la punctul 2.4 privind vehiculul H sau L cu cererea de energie per ciclu cea mai apropiată de cea stabilită pentru vehiculul reprezentativ în conformitate cu punctul 4.2.1.5.”

                  11.

                  La punctul 3.3.1, definiția prevăzută la ultimul paragraf se înlocuiește cu următorul text:

                              „CO2,AF,H

                              este factorul de ajustare pentru vehiculul H, care se calculează împărțind valoarea CO2 NEDC determinată în conformitate cu punctul 3.2 la rezultatul testului NEDC simulat cu instrumentul de corelare, menționat la punctul 3.1.2 sau, după caz, la rezultatul măsurătorii fizice.”

                  12.

                  La punctul 3.3.2, definiția prevăzută la ultimul paragraf se înlocuiește cu următorul text:

                              „CO2,AF,L

                              este factorul de ajustare pentru vehiculul L, care se calculează împărțind valoarea CO2 NEDC determinată în conformitate cu punctul 3.2 la rezultatul testului NEDC simulat cu instrumentul de corelare, menționat la punctul 3.1.3 sau, după caz, la rezultatul măsurătorii fizice.”

                  13.

                  La punctul 3.3.3, definiția prevăzută la ultimul paragraf se înlocuiește cu următorul text:

                              „CO2,AF,R

                              este factorul de ajustare pentru vehiculul RMSV, care se calculează împărțind valoarea CO2 NEDC determinată în conformitate cu punctul 3.2 la rezultatul testului NEDC simulat cu instrumentul de corelare, menționat la punctul 3.1.3 sau, după caz, la rezultatul măsurătorii fizice.”

                  14.

                  Punctul 4.2.1.4 se înlocuiește cu următorul text:
                  „4.2.1.4.   Calculul rezistenței la înaintarea pe drum pentru un vehicul individual dintr-o familie de interpolare WLTP
                  4.2.1.4.1.   Coeficienții de rezistență la înaintarea pe drum determinați cu ajutorul vehiculelor H și L NEDC
                  Coeficienții de rezistență la înaintarea pe drum F0,n, F1,n și F2,n pentru vehiculele H și L, determinați în conformitate cu punctul 2.3.8, sunt denumiți F0n,H, F1n,H și F2n,H și, respectiv, F0n,L, F1n,L și F2n,L.
                  Coeficienții de rezistență la înaintarea pe drum f0n,ind, f1n,ind și f2n,ind pentru un vehicul individual se calculează cu formula de mai jos.

                     Formula 1(a)

                  În ceea ce privește noile omologări de tip privind emisiile acordate de la 1 ianuarie 2019 sau înainte de această dată, la cererea constructorului, coeficienții de rezistență la înaintare pe drum se calculează cu formula de mai jos.

                     Formula 1(b)

                  Sau, dacă (TMn,H · RRn,H – TMn,L · RRn,L
                     ) = 0, sau, dacă este cazul, (RMn,H · RRn,H – RMn,L · RRn,L
                     ) = 0, se aplică formula 2:

                     Formula 2

                     f
                     0

                        n,ind
                      = F
                     0

                        n,H
                      – ΔF0n

                     f
                     1

                        n,ind
                      = F
                     1

                        n,H

                  sau, dacă Δ[Cd · Af]LH,n = 0, se aplică formula 3:

                     Formula 3

                     f
                     2

                        n,ind
                      = F
                     2

                        n,H
                      – ΔF2n

                     unde,

                                 ΔF
                                 0,n = F
                                 0n,H – F0n,L

                                 ΔF
                                 2,n = F
                                 2n,H – F2n,L

                        4.2.1.4.2.   Coeficienții de rezistență la înaintare pe drum determinați cu ajutorul coeficienților de rezistență la înaintarea pe drum WLTP pentru vehiculele individuale
                  De la 1 ianuarie 2019, pentru noile omologări de tip, și de la 1 ianuarie 2020, pentru toate vehiculele noi care sunt introduse în circulație, sau înainte de această dată, la cererea producătorului, rezistențele la înaintarea pe drum NEDC pentru un vehicul individual sunt determinate cu ajutorul coeficienților de rezistență la înaintarea pe drum WLTP pentru vehiculul respectiv în oricare dintre următoarele cazuri:

                              (a)

                              în cazul în care valoarea emisiilor de CO2, cererea de energie per ciclu sau oricare dintre coeficienții de rezistență la înaintare pe drum f0, f1 sau f2 calculați în conformitate cu punctul 4.2.1.4.1, trebuie să fie extrapolate din vehiculele H sau L NEDC;

                              (b)

                              în cazul în care coeficienții de rezistență la înaintarea pe drum pentru vehiculele H sau L NEDC sunt determinați cu ajutorul diverselor familii de rezistență la înaintare pe drum;

                              (c)

                              în cazul în care vehiculul individual face parte dintr-o familie de rezistență la înaintarea pe drum care este diferită de familia de rezistență la înaintarea pe drum a vehiculelor H și/sau L NEDC;

                              (d)

                              în cazul în care vehiculul individual face parte dintr-o familie de matrice de rezistențe la înaintarea pe drum.

                        Coeficienții de rezistență la înaintare pe drum NEDC se calculează în cazurile (a)-(d) cu ajutorul formulelor prevăzute la punctul 2.3.8.1.1, în care trimiterile la vehiculul H se consideră ca trimiteri la vehiculul individual.
                  În cazul (a), extrapolarea CO2 poate fi efectuată numai în cazul în care diferența dintre vehiculele H și L NEDC este mai mare sau egală cu 5 g CO2/km. În acest caz, linia de interpolare poate fi extrapolată cu un maximum de 3 g CO2/km peste emisiile de CO2 ale vehiculului H sau sub cele ale vehiculului L. În cazul în care extrapolarea depășește 3 g CO2/km sau diferența dintre vehiculele H și L NEDC este mai mică de 5 g CO2/km, producătorul stabilește o nouă linie de interpolare pentru familia respectivă, în conformitate cu punctele 2 și 3 din prezenta anexă.”

                  15.

                  Punctul 4.2.1.6 se elimină.


title: Regulamentul de punere în aplicare (UE) 2018/1209 al Comisiei din 27 august 2018 privind clasificarea anumitor mărfuri în Nomenclatura combinată

text:
                  30.8.2018

                  RO

                  Jurnalul Oficial al Uniunii Europene

                  L 220/7

         REGULAMENTUL DE PUNERE ÎN APLICARE (UE) 2018/1209 AL COMISIEI
         din 27 august 2018
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 august 2018.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (codul NC)

                        Motive

                        (1)

                        (2)

                        (3)

                        Încălțăminte (așa-numiții „cipici de dans”) care acoperă piciorul, dar nu acoperă pulpa, deschisă la căpută.
                        Încălțămintea este făcută dintr-o singură bucată de material textil, cusută împreună la talpă și călcâi și are o căptușeală din material textil. Încălțămintea are două bucăți de piele cusute de talpă, una în partea din față a tălpii piciorului și cealaltă parte la călcâi.
                        Partea textilă din față a tălpii este plisată pentru a-i conferi o formă rotunjită pentru degete.
                        Partea textilă a tălpii care se află între cele două bucăți de piele se plisează și devine elastică printr-o bandă elastică cusută pe interiorul articolului de încălțăminte. Ea servește la ajustarea tălpii de la degete la călcâi în timpul dansului.
                        Încălțămintea are două bucăți de burete acoperite cu material textil, cusute pe interior, deasupra bucăților din piele, care sunt puțin mai mari decât pielea, dar mai mici decât talpa care intră în contact cu solul atunci când încălțămintea este în uz.
                        Deschiderea încălțămintei poate fi strânsă cu un șnur elastic.
                        Două barete elastice sunt fixate în partea din spate pentru a menține încălțămintea pe picior.
                        Atunci când încălțămintea este în uz (purtată în poziția de stând în picioare pe sol), partea de încălțăminte care nu acoperă părțile laterale și partea superioară a piciorului și care intră în contact cu solul este constituită din aproximativ 33 % piele și aproximativ 67 % material textil.
                        A se vedea imaginile (*1).

                        6405 20 99

                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 4 de la capitolul 64, precum și pe baza textelor codurilor NC 6405 , 6405 20  și 6405 20 99 .
                        Articolul nu este exclus din capitolul 64 prin aplicarea dispozițiilor notei 1(b) de la capitolul 64, deoarece articolul are componente cusute pe talpa exterioară. În plus, partea din față plisată creează o talpă cu formă rotunjită relativ tare pentru degete.
                        Deoarece materialul feței face parte și din talpă, pentru a identifica delimitarea dintre față și talpă, talpa este considerată a fi partea de încălțăminte care nu acoperă părțile laterale și partea superioară a piciorului [a se vedea, de asemenea, identificarea feței în notele explicative ale Sistemului armonizat (NESA) aferente capitolului 64, Considerații generale, litera (D)].
                        Materialul component pentru talpa exterioară este materialul textil, deoarece are cea mai mare suprafață ce intră în contact cu solul atunci când este în uz (încălțăminte purtată în poziția de stând în picioare pe sol) în sensul notei 4 de la capitolul 64 [a se vedea, de asemenea, notele explicative ale Sistemului Armonizat referitoare la capitolul 64, Considerații generale, litera (C)].
                        Prin urmare, articolul trebuie clasificat la codul NC 6405 20 99  ca alte articole de încălțăminte cu fețe și tălpi exterioare din materiale textile.

               (*1)  Imaginile au un caracter pur informativ.


title: Regulamentul de punere în aplicare (UE) 2018/1217 al Comisiei din 6 septembrie 2018 de modificare a Regulamentului de punere în aplicare (UE) 2016/2080 în ceea ce privește data intrării în depozit a laptelui praf degresat vândut printr-o procedură de licitație

text:
                  7.9.2018

                  RO

                  Jurnalul Oficial al Uniunii Europene

                  L 226/1

         REGULAMENTUL DE PUNERE ÎN APLICARE (UE) 2018/1217 AL COMISIEI
         din 6 septembrie 2018
         de modificare a Regulamentului de punere în aplicare (UE) 2016/2080 în ceea ce privește data intrării în depozit a laptelui praf degresat vândut printr-o procedură de licitație
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
         având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 28,
         întrucât:

                     (1)

                     Pentru a defini cantitățile de lapte praf degresat care fac obiectul procedurii de licitație deschise prin Regulamentul de punere în aplicare (UE) 2016/2080 al Comisiei (3), articolul 1 din regulamentul menționat stabilește un termen-limită până la care laptele praf degresat trebuie să fi intrat în depozitare publică.

                     (2)

                     Având în vedere situația actuală de pe piața laptelui și a produselor lactate în ceea ce privește redresarea prețurilor și nivelul înalt al stocurilor de intervenție, este oportun ca un volum suplimentar de lapte praf degresat să fie pus la dispoziție pentru vânzare prin modificarea datei de intrare în depozitare.

                     (3)

                     Prin urmare, Regulamentul de punere în aplicare (UE) 2016/2080 ar trebui modificat în consecință.

                     (4)

                     Pentru a face ca laptele praf degresat să fie disponibil pentru vânzare fără întârziere, prezentul regulament ar trebui să intre în vigoare în ziua următoare datei publicării sale în Jurnalul Oficial al Uniunii Europene.

                     (5)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            La articolul 1 din Regulamentul de punere în aplicare (UE) 2016/2080, data de „1 iunie 2016” se înlocuiește cu „1 iulie 2016”.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 septembrie 2018.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 347, 20.12.2013, p. 671.

            (2)  JO L 206, 30.7.2016, p. 71.

            (3)  Regulamentul de punere în aplicare (UE) 2016/2080 al Comisiei din 25 noiembrie 2016 de deschidere a vânzărilor de lapte praf degresat prin procedură de licitație (JO L 321, 29.11.2016, p. 45).


title: Regulamentul de punere în aplicare (UE) 2018/1218 al Comisiei din 6 septembrie 2018 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
                  7.9.2018

                  RO

                  Jurnalul Oficial al Uniunii Europene

                  L 226/3

         REGULAMENTUL DE PUNERE ÎN APLICARE (UE) 2018/1218 AL COMISIEI
         din 6 septembrie 2018
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:

                     (1)

                     Anexa III la Regulamentul (CE) nr. 1210/2003 cuprinde lista organismelor publice, corporațiilor și agențiilor și a persoanelor fizice și juridice, organismelor și entităților fostului guvern irakian care, în temeiul regulamentului menționat, fac obiectul înghețării fondurilor și resurselor economice care se aflau în afara Irakului la data de 22 mai 2003.

                     (2)

                     La 28 august 2018, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor sau entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa III la Regulamentul (CE) nr. 1210/2003 ar trebui modificată în mod corespunzător,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1210/2003 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 septembrie 2018.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 169, 8.7.2003, p. 6.

            ANEXĂ
            În anexa III la Regulamentul (CE) nr. 1210/2003, se elimină următoarea mențiune:

                           „201.

                           TAJI INDUSTRIAL COMPLEX. Adresă: P.O. Box 526, Baghdad/Alwyiyah Kadhmiyah/Taji, Baghdad, Iraq.”


title: Regulamentul de punere în aplicare (UE) 2018/1302 al Comisiei din 27 septembrie 2018 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
                  28.9.2018

                  RO

                  Jurnalul Oficial al Uniunii Europene

                  L 244/79

         REGULAMENTUL DE PUNERE ÎN APLICARE (UE) 2018/1302 AL COMISIEI
         din 27 septembrie 2018
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:

                     (1)

                     Anexa III la Regulamentul (CE) nr. 1210/2003 cuprinde lista organismelor publice, corporațiilor și agențiilor și a persoanelor fizice și juridice, organismelor și entităților fostului guvern irakian care, în temeiul regulamentului menționat, fac obiectul înghețării fondurilor și resurselor economice care se aflau în afara Irakului la data de 22 mai 2003.

                     (2)

                     La 24 septembrie 2018, Comitetul pentru sancțiuni al Consiliului de Securitate al Organizației Națiunilor Unite a hotărât să elimine trei mențiuni de pe lista persoanelor sau a entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa III la Regulamentul (CE) nr. 1210/2003 ar trebui modificată în mod corespunzător,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1210/2003 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 septembrie 2018.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 169, 8.7.2003, p. 6.

            ANEXĂ
            În anexa III la Regulamentul (CE) nr. 1210/2003, următoarele mențiuni se elimină:

                           „61.

                           IRAQI FAIRS ADMINISTRATION. Adresă: Baghdad International Fair, Al Mansour, P.O. Box 6188, Baghdad, Iraq.”

                           „151.

                           STATE ENTERPRISE FOR SHOPPING CENTRES. Adrese: (a) P.O. Box 3095, Al Wahda District, Khalid Bin Al Waleed St., Baghdad, Iraq; (b) P.O. Box 3095, Andalus Square, Baghdad, Iraq.”

                           „195.

                           STATE TRADING COMPANY FOR CONSTRUCTION MATERIALS. Adrese: (a) P.O. Box 602-5720, Baghdad, Iraq; (b) Al-Karradah Al Sharkiya, P.O. Box 5720, Baghdad, Iraq.”


title: Regulamentul de punere în aplicare (UE) 2018/1300 al Comisiei din 27 septembrie 2018 de modificare a Regulamentului (CE) nr. 2535/2001 în ceea ce privește licențele de import pentru produsele lactate originare din Norvegia și de derogare de la acesta

text:
                  28.9.2018

                  RO

                  Jurnalul Oficial al Uniunii Europene

                  L 244/6

         REGULAMENTUL DE PUNERE ÎN APLICARE (UE) 2018/1300 AL COMISIEI
         din 27 septembrie 2018
         de modificare a Regulamentului (CE) nr. 2535/2001 în ceea ce privește licențele de import pentru produsele lactate originare din Norvegia și de derogare de la acesta
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187,
         întrucât:

                     (1)

                     Anexa IV la Acordul sub forma unui schimb de scrisori între Uniunea Europeană și Regatul Norvegiei privind preferințele comerciale suplimentare pentru produsele agricole („acordul”), realizat în temeiul articolului 19 din Acordul privind Spațiul Economic European și aprobat prin Decizia (UE) 2018/760 a Consiliului (2), prevede introducerea unor noi contingente pentru produsele lactate.

                     (2)

                     Acordul intră în vigoare în prima zi a celei de a treia luni următoare datei de depunere a ultimului instrument de aprobare. Ultimul instrument de aprobare a fost notificat de Norvegia la 16 iulie 2018. Așadar, cantitățile din noul contingent tarifar se vor aplica de la 1 octombrie 2018.

                     (3)

                     Articolul 14 alineatul (1) litera (b) din Regulamentul (CE) nr. 2535/2001 al Comisiei (3) prevede că cererile de licențe depuse în perioada 1-10 iunie pot fi utilizate pentru importuri în următoarea perioadă 1 iulie-31 decembrie. Așadar, ar trebui introdusă o nouă perioadă pentru depunerea cererilor și pentru eliberarea licențelor de import pentru noile contingente deschise prin acord. În plus, în 2018, perioada de valabilitate a licențelor respective ar trebui să înceapă la data eliberării lor.

                     (4)

                     În titlul 2 capitolul I secțiunea 2 din Regulamentul (CE) nr. 2535/2001 se prevede că solicitantul unei licențe de import trebuie să fie autorizat în prealabil de autoritatea competentă din statul membru în care este stabilit. Solicitările relevante trebuie depuse înaintea datei de 1 aprilie a fiecărui an. Este necesară prevederea unei proceduri ad-hoc care să le permită solicitanților care nu au fost încă autorizați să solicite autorizația în scopul noilor contingente de import care se deschid de la 1 octombrie 2018. Ar trebui să se prevadă derogările relevante de la articolele 8, 9 și 10 din Regulamentul (CE) nr. 2535/2001.

                     (5)

                     Regulamentul (CE) nr. 2535/2001 ar trebui modificat în consecință și ar trebui să se prevadă derogări de la acesta.

                     (6)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Modificarea Regulamentului (CE) nr. 2535/2001
            Regulamentul (CE) nr. 2535/2001 se modifică după cum urmează:

                        (a)

                        la articolul 5, litera (h) se înlocuiește cu următorul text:

                                    „(h)

                                    contingentele prevăzute în anexa V la Acordul dintre Uniunea Europeană și Regatul Norvegiei aprobat prin Decizia 2011/818/UE a Consiliului (*1) și contingentele prevăzute în anexa IV la Acordul dintre Uniunea Europeană și Regatul Norvegiei aprobat prin Decizia (UE) 2018/760 a Consiliului (*2) („acordurile cu Norvegia”);

                        (b)

                        la articolul 19 alineatul (1), litera (g) se înlocuiește cu următorul text:

                                    „(g)

                                    normele prevăzute la punctul 9 din acordurile cu Norvegia;”;

                        (c)

                        în anexa I, punctul I. H se înlocuiește cu textul care figurează în anexa la prezentul regulament.

            Articolul 2
            Derogări de la Regulamentul (CE) nr. 2535/2001

               (1)   Prin derogare de la articolul 14 alineatul (1) litera (b) din Regulamentul (CE) nr. 2535/2001, în cazul contingentelor cu numerele de ordine 09.4228 și 09.4229 prevăzute la punctul I. H din anexa I la regulamentul menționat se deschide o perioadă suplimentară de atribuire în 2018, în următoarele condiții:

                           (a)

                           cererile de licențe de import trebuie depuse în perioada 1-8 octombrie 2018;

                           (b)

                           până la 15 octombrie 2018, statele membre notifică Comisiei cantitățile totale vizate de toate cererile, inclusiv comunicările „niciuna”, exprimate în kilograme și defalcate în funcție de numărul de ordine;

                           (c)

                           licențele de import se eliberează în perioada 23 octombrie 2018-31 octombrie 2018.

               (2)   Prin derogare de la articolul 16 alineatul (3) din Regulamentul (CE) nr. 2535/2001, licențele de import eliberate în octombrie 2018 pentru contingentele menționate la alineatul (1) din prezentul articol sunt valabile de la data eliberării și până la 31 decembrie 2018.

               (3)   Prin derogare de la articolul 8 din Regulamentul (CE) nr. 2535/2001, pentru importurile din perioadele 1 octombrie-31 decembrie 2018 și 1 ianuarie-30 iunie 2019 din cadrul contingentelor menționate la alineatul (1) din prezentul articol, solicitanții de licențe de import care nu au fost încă autorizați în temeiul articolelor 8, 9 și 10 din Regulamentul (CE) nr. 2535/2001 prezintă, în perioada 1-8 octombrie 2018, autorităților competente ale statului membru în care sunt stabiliți și în care sunt înregistrați în scopuri de TVA o cerere de autorizare însoțită de o dovadă că, atât în 2017, cât și în 2018, au importat în Uniune sau au exportat din Uniune cel puțin 25 de tone de produse lactate cuprinse în capitolul 04 din Nomenclatura combinată.

               (4)   Prin derogare de la articolul 9 din Regulamentul (CE) nr. 2535/2001, înaintea datei de 12 octombrie 2018, autoritățile competente ale statelor membre comunică solicitanților rezultatul procedurii de autorizare menționate la alineatul (3) din prezentul articol și, în cazul unui rezultat pozitiv, numărul autorizației acordate. Autorizația este valabilă până la 30 iunie 2019 și este considerată valabilă de la 1 octombrie 2018 în scopul alineatului (1) din prezentul articol.

               (5)   Prin derogare de la articolul 10 alineatul (1) din Regulamentul (CE) nr. 2535/2001, înaintea datei de 19 octombrie 2018, autoritățile competente ale statelor membre notifică Comisiei listele importatorilor care au fost autorizați în temeiul alineatelor (3) și (4) din prezentul articol. Notificarea respectivă conține numărul autorizației, denumirea, adresa, numărul de telefon și adresa de e-mail ale importatorilor autorizați. Comisia transmite listele respective autorităților competente ale celorlalte state membre.

            Articolul 3
            Intrarea în vigoare și aplicarea
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Prezentul regulament se aplică de la 1 octombrie 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 septembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 347, 20.12.2013, p. 671.

            (2)  Decizia (UE) 2018/760 a Consiliului din 14 mai 2018 privind încheierea unui acord sub forma unui schimb de scrisori între Uniunea Europeană și Regatul Norvegiei privind preferințele comerciale suplimentare pentru produsele agricole (JO L 129, 25.5.2018, p. 1).

            (3)  Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (JO L 341, 22.12.2001, p. 29).

            (*1)  Decizia 2011/818/UE a Consiliului din 8 noiembrie 2011 privind încheierea unui acord sub forma unui schimb de scrisori între Uniunea Europeană și Regatul Norvegiei privind acordarea de preferințe comerciale suplimentare pentru produsele agricole, în temeiul articolului 19 din Acordul privind Spațiul Economic European (JO L 327, 9.12.2011, p. 1).

            (*2)  Decizia (UE) 2018/760 a Consiliului din 14 mai 2018 privind încheierea unui acord sub forma unui schimb de scrisori între Uniunea Europeană și Regatul Norvegiei privind preferințele comerciale suplimentare pentru produsele agricole (JO L 129, 25.5.2018, p. 1).”;

            ANEXĂ

               „I. H

                  CONTINGENTE TARIFARE ÎN TEMEIUL ACORDURILOR CU NORVEGIA

                  Contingent anual de la 1 ianuarie la 31 decembrie – Cantitate în tone

                  Taxă aplicabilă: scutire

                              Număr contingent

                           09.4228

                           09.4229

                           09.4179

                              Descriere
                               (*1)

                           Zer, modificat sau nu, chiar concentrat sau cu adaos de zahăr sau de alți îndulcitori

                           Zer, modificat sau nu, sub formă de praf, granule sau alte forme solide, fără adaos de zahăr sau alți îndulcitori și cu un conținut de proteine «conținut de azot × 6,38» <= 15 % din greutate și cu un conținut de grăsimi <= 1,5 % din greutate.

                           Brânză și coagul

                              Codul din Nomenclatura combinată

                           0404 10

                           0404 10 02

                           0406

                           Cantitate pentru octombrie-decembrie 2018

                           313

                           788

                           Nu se aplică

                              Cantitate anuală pentru 2019 și anii următori

                           1 250

                           3 150

                           7 200

                           Cantitate pentru ianuarie-iunie

                           625

                           1 575

                           3 600

                           Cantitate pentru iulie-decembrie

                           625

                           1 575

                           3 600

               (*1)  Fără a se aduce atingere regulilor de interpretare a Nomenclaturii combinate, formularea descrierii produselor nu are decât valoare indicativă, regimurile preferențiale fiind stabilite, în contextul prezentei anexe, de domeniul de aplicare al codurilor NC.”